|  |
| --- |
| PATVIRTINTA |
| Molėtų rajono savivaldybės tarybos |
| 2020 m. spalio d. sprendimu Nr. B1- |

**VIETINĖS RINKLIAVOS UŽ LEIDIMO ATLIKTI KASINĖJIMO DARBUS MOLĖTŲ RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMĄ NUOSTATAI**

**I SKYRIUS**

**BENDROSIOS NUOSTATOS**

1. Vietinės rinkliavos už leidimo atlikti kasinėjimo darbus Molėtų rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimą nuostatai (toliau – Nuostatai) nustato vietinės rinkliavos (toliau – rinkliava) už leidimo atlikti kasinėjimo darbus Molėtų rajono savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, ir žaliuosiuose plotuose), atitverti ją ar jos dalį arba apriboti eismą joje (toliau – leidimas) išdavimą, rinkliavos mokėtojus, rinkliavos dydžius, lengvatas, rinkliavos mokėjimo ir grąžinimo tvarką, rinkimo kontrolę ir atsakomybę.
2. Pagrindinės Nuostatuose vartojamos sąvokos:
   1. **rinkliava** – savivaldybės viešojo naudojimo teritorijoje galiojanti Molėtų rajono savivaldybės tarybos (toliau – Savivaldybės taryba) sprendimu nustatyta privaloma įmoka už leidimo atlikti kasinėjimo darbus išdavimą;
   2. **rinkliavos mokėtojai** – fiziniai ir juridiniai asmenys, norintys atlikti kasinėjimo darbus

Molėtų rajono savivaldybės viešojo naudojimo teritorijoje, atitverti ją ar jos dalį arba apriboti eismą joje;

* 1. **leidimas** – Molėtų rajono savivaldybės administracijos (toliau – Savivaldybės administracija) direktoriaus įsakymu patvirtinta tvarka išduotas dokumentas, suteikiantis teisę fiziniams ir juridiniams asmenims atlikti kasinėjimo darbus savivaldybės viešojo naudojimo teritorijoje, atitverti ją ar jos dalį arba apriboti eismą joje;
  2. **viešojo naudojimo teritorija** – savivaldybei ar valstybei nuosavybės teise priklausanti ar patikėjimo teise valdoma teritorija (gatvės, vietinės reikšmės keliai, aikštės, žalieji plotai ir kt.);
  3. **inžineriniai tinklai** – statinio statybos sklype (išskyrus statinio vidų) ir už jo ribų nutiesti vandentiekio, nuotekų šalinimo, šilumos, dujų, naftos ar kito kuro technologiniai vamzdynai, elektros perdavimo, energijos ir nuotolinio ryšio (telekomunikacijų) linijos su jų maitinimo šaltiniais ir įrenginiais;
  4. **gatvė –** kelias ar jo ruožas, esantis miesto ar kaimo gyvenamosios vietovės teritorijoje, paprastai turintis pavadinimą;
  5. **kelias –** inžinerinis statinys, skirtas transporto priemonių ir pėsčiųjų eismui. Kelią sudaro žemės sankasa, važiuojamoji dalis, kelkraščiai, skiriamoji juosta, kelio grioviai, sankryžos, autobusų sustojimo aikštelės, poilsio aikštelės, pėsčiųjų ir dviračių takai, kelio statiniai, techninės eismo reguliavimo priemonės, želdynai, esantys kelio juostoje, kelio oro sąlygų stebėjimo ir transporto eismo apskaitos, apšvietimo ir kiti įrenginiai su šių objektų užimama žeme.

1. Surinktos rinkliavos lėšos įskaitomos į Molėtų rajono savivaldybės biudžetą (toliau – Savivaldybės biudžetas).
2. Leidimas išduodamas, jo galiojimas stabdomas ar leidimas panaikinamas Leidimų atlikti kasinėjimo darbus Molėtų rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašo nustatyta tvarka, kuris tvirtinamas Savivaldybės administracijos direktoriaus įsakymu.
3. Leidimo galiojimas laikinai stabdomas ir vėl atnaujinamas leidimo turėtojo prašymu, jei nebuvo pradėti kasinėjimo darbai arba atitverta viešojo naudojimo teritorija ar jos dalis.
4. Leidimas panaikinamas, jei darbai tebevykdomi nepratęsus leidimo galiojimo termino ir nesumokėjus priskaičiuotos rinkliavos sumos.
5. Žemės kasinėjimo darbai, kai įrengiami nauji arba remontuojami inžineriniai tinklai ir kitos požeminės ir antžeminės komunikacijos, atliekami vadovaujantis Statybos techniniu reglamentu STR 1.06.01:2016 „Statybos darbai. Statinio statybos priežiūra“.
6. Rinkliava galioja tik Molėtų rajono savivaldybės teritorijoje.

**II SKYRIUS**

**RINKLIAVOS DYDŽIAI IR APSKAIČIAVIMO TVARKA**

1. Rinkliava apskaičiuojama ir sumokama iki leidimo išdavimo ar pratęsimo.
2. Rinkliavos dydžiai už leidimo atlikti kasinėjimo darbus Molėtų rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimą nurodyti Nuostatų priede.
3. Rinkliava renkama tik eurais.
4. Vietinės rinkliavos dydis nustatomas eurais be centų, kai vietinės rinkliavos dydis yra lygus arba didesnis kaip 10 eurų. Kai vietinės rinkliavos dydis yra ne didesnis kaip 10 eurų, jis nustatomas eurais su centais, vieno skaitmens po kablelio tikslumu.
5. Savivaldybės taryba atskiru sprendimu gali vietinės rinkliavos dydį kartą per metus indeksuoti, taikydama metinį vartojimo kainų indeksą, jeigu jis didesnis negu 1,1.
6. Rinkliavos dydis priklauso nuo atliekamų, darbų vykdymo vietos ir trukmės.
7. Laikotarpis, už kurį imama rinkliava, skaičiuojamas paromis nuo leidime nurodytos darbų pradžios iki jų pabaigos.
8. Rinkliava skaičiuojama nuo kasinėjimo, teritorijos atitvėrimo arba eismo apribojimo ar nutraukimo darbų pradžios iki dangų ir želdinių atkūrimo darbų pabaigos. Dėl objektyvių priežasčių nebaigus atstatymo darbų iki leidime nurodytos datos, leidimo turėtojas Savivaldybės administracijai raštu pateikia prašymą pratęsti leidimo galiojimą. Leidimo galiojimas pratęsiamas sumokėjus papildomą apskaičiuotos rinkliavos sumą.
9. Už kasinėjimo darbus ir už eismo uždraudimą arba apribojimą viešo naudojimo teritorijoje, užtęsus leidime nurodytus terminus ir nepratęsus leidimo galiojimo, skiriama bauda Lietuvos Respublikos administracinių nusižengimų kodekso nustatyta tvarka.

**III SKYRIUS**

**LENGVATOS RINKLIAVOS MOKĖTOJAMS**

1. Rinkliavos mokėtojai atleidžiami nuo rinkliavos mokėjimo, kai:
   1. likviduojamos požeminių tinklų avarijos, jeigu darbų trukmė neviršija 24 valandų;
   2. darbų užsakovas yra Molėtų rajono savivaldybė.

**IV SKYRIUS**

**RINKLIAVOS MOKĖJIMO TVARKA**

1. Vietinę rinkliavą moka rinkliavos mokėtojai, norintys atlikti kasinėjimo darbus Molėtų rajono savivaldybės viešojo naudojimo teritorijoje, atitverti ją ar jos dalį arba apriboti eismą joje.
2. Rinkliavos mokėtojui, sumokėjusiam rinkliavą, išduodamas nustatytos formos leidimas tam tikram laikotarpiui Leidimų atlikti kasinėjimo darbus Molėtų rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašo nustatyta tvarka.
3. Apmokestinimo laikas pradedamas skaičiuoti nuo leidimo galiojimo pradžios.
4. Jei vietinė rinkliava už leidimo išdavimą nesumokama iki nustatyto termino, leidimas neišduodamas.
5. Vietinė rinkliava už leidimo išdavimą mokama į nurodytą Molėtų rajono savivaldybės administracijos surenkamąją sąskaitą. Mokėjimo pavedime nurodoma: „Už leidimo atlikti kasinėjimo darbus Molėtų rajono savivaldybės viešojo naudojimo teritorijoje, aptverti ją ar jos dalį arba apriboti eismą joje išdavimą“.
6. Vietinės rinkliavos apskaičiavimo teisingumą patikrina ir išduoda Molėtų rajono savivaldybės Statybos ir žemės ūkio skyriaus atsakingas darbuotojas.
7. Užbaigus kasinėjimo darbus arba pašalinus eismo apribojimus Molėtų miesto teritorijoje, darbai perduodami Molėtų rajono savivaldybės administracijos Statybos ir žemės ūkio skyriui, kontroliuojančiam leidimų išdavimo tvarką, ir, jei darbai užbaigti laiku ir kokybiškai, leidimas nustoja galioti. Uždelsus darbus, skaičiuojama rinkliava, atitinkanti uždelstą laiką.
8. Užbaigus kasinėjimo darbus arba pašalinus eismo apribojimus Molėtų rajone, darbai perduodami Molėtų rajono savivaldybės administracijos atitinkamos seniūnijos seniūnui ir, jei darbai užbaigti laiku ir kokybiškai, leidimas nustoja galioti. Uždelsus darbus, skaičiuojama rinkliava, atitinkanti uždelstą laiką.

**V SKYRIUS**

**RINKLIAVOS GRĄŽINIMO TVARKA**

1. Rinkliavos mokėtojui sumokėta rinkliava arba jos dalis grąžinama šiais atvejais:
   1. kai sumokėta didesnė suma, nei nurodyta šiuose Nuostatuose, grąžinama permokėta rinkliavos dalis;
   2. jeigu sumokėjus rinkliavą nebuvo išduotas leidimas;
   3. kai leidimu nepasinaudota iki leidimo galiojimo termino pabaigos
2. Rinkliava arba jos dalis grąžinama pateikus raštišką rinkliavos mokėtojo prašymą (nurodant vietinės rinkliavos grąžinimo priežastis ir tai patvirtinančius dokumentus) Savivaldybės administracijai ne vėliau kaip per vienerius kalendorinius metus nuo rinkliavos sumokėjimo.
3. Savivaldybės administracijos direktorius, išnagrinėjęs prašymą, priima sprendimą dėl rinkliavos grąžinimo (negrąžinimo) per 30 kalendorinių dienų nuo prašymo pateikimo dienos.
4. Panaikinus leidimą už įstatymų ir kitų teisės aktų, nustatančių kasinėjimo darbus viešojo naudojimo teritorijoje, jos ar jos dalies atitvėrimą arba eismo ribojimą joje, pažeidimus, sumokėta rinkliava negrąžinama.

**VI SKYRIUS**

**DELSPINIGIŲ DYDIS, JŲ APSKAIČIAVIMO, MOKĖJIMO TVARKA IR ATLEIDIMO NUO DELSPINIGIŲ ATVEJAI**

1. Leidimas išduodamas tik sumokėjus rinkliavą, todėl delspinigių skaičiavimas nenumatomas.

**VII SKYRIUS**

**BAIGIAMOSIOS NUOSTATOS**

1. Nuostatai papildomi, keičiami ir pripažįstami netekusiais galios Molėtų rajono savivaldybės tarybos sprendimu.
2. Asmenys, pažeidę Lietuvos Respublikos rinkliavų įstatymą, su juo susijusius kitus teisės aktus ir šiuos Nuostatus, atsako Lietuvos Respublikos įstatymų nustatyta tvarka.
3. Vietinės rinkliavos surinkimo kontrolę vykdo Savivaldybės kontrolierius (Savivaldybės kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_\_\_\_\_

Vietinės rinkliavos už leidimo atlikti kasinėjimo darbus Molėtų rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimą nuostatų priedas

**VIETINĖS RINKLIAVOS UŽ LEIDIMO ATLIKTI KASINĖJIMO DARBUS MOLĖTŲ RAJONO SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMĄ DYDŽIAI**

|  |  |  |  |  |  |
| --- | --- | --- | --- | --- | --- |
| Teritorija | Už kiekvieną 50 kv. m kasinėjimo, atitvėrimo ar eismo  apribojimo darbų vykdymą per 1 (vieną) parą rinkliavos dydis, Eur | | | | |
| Važiuojamoji dalis | | | Pėsčiųjų, dviračių takai ir  šaligatviai | Žalieji plotai |
| Asfaltbetonio ir kitos kietos  dangos | Žvyro danga | Grunto danga |
| Molėtų miesto gatvės, keliai ir šalia jų esančios teritorijos | 25 | 15 | 5 | 15 | 5 |
| Molėtų rajono seniūnijų gatvės, keliai ir šalia jų esančios teritorijos | 20 | 10 | 5 | 10 | 5 |

Vietinės rinkliavos dydis didinamas 2 (du) kartus už leidimo išdavimą, kai atliekami darbai gatvėse, keliuose, šaligatviuose, kurie mažiau nei prieš 5 metus buvo padengti nauja danga, kapitališkai suremontuoti ar rekonstruoti.